ઈ.સ. ૨૦૦૪માં આ સમૂહ શાદીના પ્રસંગને સુખરૂપ પાર પાડવા માટેનો જશ હાજીભાઈ દેદાને તથા ધી પ્રગતિ ક્રેડિટ કો. ઓ. સોસાયટીના ફાળે જાય છે. આણદાબાવા આશ્રમના મહંત દેવીપ્રસાદ મહારાજનું ઘણા વર્ષોનું સ્વપ્ન હતું કે ૫૦ જેટલી મુસ્લિમ દીકરીઓનો શાદીનો પ્રસંગ પોતાના આશ્રમમાં થાય અને હજારો મુસ્લિમો આ પ્રસંગે હાજર રહી પ્રસાદનો લાભ લે. ૫ હજારથી વધારે મુસ્લિમોએ હાજર રહી બપોરના જમણવારનો લાભ લીધો હતો. આ રીતે મહંતનું સ્વપ્ન સાકાર કરવામાં હાજીભાઈનો અમૂલ્ય ફાળો છે. આ રીતે જામનગરમાં હિંદુ-મુસ્લિમ એકતાને સુદઢ બનાવવા હાજીભાઈની બહુ જ મોટી સેવા છે.